CELEX: 22007D0146
Language: mt
Date: 2007-10-26 00:00:00
Title: Deċiżjoni tal-Kumitat Konġunt taż-ŻEE Nru 146/2007 tas- 26 ta' Ottubru 2007 li temenda l-Anness XX (l-Ambjent) tal-Ftehim ŻEE

10.4.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 100/92
               
            DEĊIŻJONI TAL-KUMITAT KONĠUNT TAŻ-ŻEE
      Nru 146/2007
      tas-26 ta' Ottubru 2007
      li temenda l-Anness XX (l-Ambjent) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XX mal-Ftehim kien emendat bid-Deċiżjoni tal-Kumitat Konġunt taż-ŻEE Nru 127/2007 tat-28 ta' Settembru 2007 (1).
               
            
                  (2)
               
               
                  Id-Direttiva 2003/87/KE tal-Parlament Ewropew u tal-Kunsill tat-13 ta' Ottubru 2003 li tistabbilixxi skema għall-iskambju ta' kwoti ta' emissjonijiet ta' gassijiet serra ġewwa l-Komunità u li temenda d-Direttiva 96/61/KE (2) għandha tkun inkorporata mal-Ftehim.
               
            
                  (3)
               
               
                  Id-Direttiva 2004/101/KE tal-Parlament Ewropew u tal-Kunsill tas-27 ta' Ottubru 2004 li temenda d-Direttiva 2003/87/KE li tistabbilixxi skema għall-iskambju ta' kwoti ta' emissjonijiet ta' gassijiet serra ġewwa l-Komunità, fir-rigward tal-mekkaniżmi tal-proġett tal-Protokoll ta' Kjoto (3) għandha tkun inkorporat mal-Ftehim.
               
            
                  (4)
               
               
                  Ir-Regolament tal-Kummissjoni (KE) Nru 2216/2004 tal-21 ta' Diċembru 2004 għal sistema standardizzata u sikura tar-registri skond id-Direttiva 2003/87/KE tal-Parlament Ewropew u tal-Kunsill u d-Deċiżjoni Nru 280/2004/KE tal-Parlament Ewropew u tal-Kunsill (4) għandha tkun inkorporata mal-ftehim.
               
            
                  (5)
               
               
                  Id-Deċiżjoni tal-Kummissjoni 2004/156/KE tad-29 ta' Jannar 2004 li tistabbilixxi linji gwida dwar il-monitoraġġ u r-rapportaġġ ta' l-emissjonijiet tal-gassijiet serra skond id-Direttiva 2003/87/KE tal-Parlament Ewropew u tal-Kunsill (5) għandha tkun inkorporata mal-Ftehim.
               
            
                  (6)
               
               
                  Id-Deċiżjoni tal-Kummissjoni 2006/780/KE tat-13 ta' Novembru 2006 dwar li jiġi evitat l-għadd doppju tat-tnaqqis ta' l-emissjonijiet tal-gassijiet ta' l-effett tas-serra skond l-iskema Komunitarja ta' l-iskambju ta' l-emissjonijiet għall-attivitajiet tal-proġetti taħt il-Protokoll ta' Kyoto skond id-Direttiva 2003/87/KE tal-Parlament Ewropew u tal-Kunsill (6) għandha tkun inkorporata mal-Ftehim.
               
            
                  (7)
               
               
                  Id-Deċiżjoni tal-Kunsill 2002/358/KE (7) tal-25 ta' April 2002 dwar l-approvazzjoni f'isem il-Komunità Ewropea, tal-Protokoll ta' Kyoto għall-Konvenzjoni Qafas tan-Nazzjonijiet Uniti dwar it-Tibdil fil-Klima u t-twettiq konġunt ta' l-obbligi tiegħu ma kinitx inkorporata mal-Ftehim.
               
            
                  (8)
               
               
                  Id-Deċiżjoni Nru 280/2004/KE tal-Parlament Ewropew u tal-Kunsill tal-11 ta' Frar 2004 dwar il-mekkaniżmu għal monitoraġġ ta' l-emissjonijiet tal-gassijiet serra tal-Komunità u għall-implimentazzjoni tal-Protokoll ta' Kyoto (8) ma kenitx inkorporata mal-Ftehim u għalhekk ir-rekwiżiti speċifiċi ta' rapportaġġ taħt l-Artikolu 3 tad-Deċiżjoni, kif imtennija taħt l-Artikolu 30(3) tad-Direttiva 2003/87/KE, ma tapplikax għall-Istati ta' l-EFTA.
               
            
                  (9)
               
               
                  In-Norveġja stabbiliet skema ta' skambju ta' kwoti għall-emissjonijiet tal-gassijiet serra b'effett mill-1 ta' Jannar 2005 permezz ta' l-Att Nru 99 tas-17 ta' Diċembru 2004, b'regolamenti relatati tat-23 ta' Diċembru 2004, kif emendat fil-15 ta' Marzu 2005. L-emendi għal din il-liġi dwar il-perjodu 2008-2012 daħlu fis-seħħ fl-1 ta' Lulju 2007, u l-emendi sussegwenti dwar ir-regolamenti domestiċi saru fl-14 ta' Settembru 2007. Taħt l-iskema Norveġiża, mhux ser jinħarġu l-iskambji ta' kwoti għall-perjodu li jibda fl-2008 fir-rigward ta' l-iskambji ta' kwoti li huma żejda fil-perjodu inizjali ta' tliet snin li jibda fl-2005. In-Norveġja ħabbret li soġġett għall-proċeduri applikabbli għall-approvazzjoni, fil-perjodu ta' ħames snin li jibda fl-2008, in-Norveġja mhux ser toħroġ aktar minn 15-il miljun tunnellata ta' skambji ta' kwoti, u l-ammont massimu ta' CERs u ERUs li għandhom jintużaw mill-operaturi ma għandux ikun aktar minn 20 % tal-kwantità totali ta' l-iskambji ta' kwoti. Ma qed jitħaddmu l-ebda skemi bħal dawn bħalissa fl-Iżlanda jew fil- Liechtenstein. Fl-Iżlanda qed jittieħdu miżuri biex jitnaqqsu l-emissjonijiet tal-gassijiet serra ta' l-installazzjonijiet, li jistgħu jaqgħu fl-ambitu ta' l-applikazzjoni tad-Direttiva 2003/87/KE, li jinkludu l-installazzjonijiet kif elenkati f'Anness ma' din id-deċiżjoni, li jiġġustifikaw l-eżenzjonijiet tagħhom mill-ambitu tad-Direttiva matul il-perjodu li għalih japplikaw dawn il-miżuri.
               
            
                  (10)
               
               
                  Għandha tkun ikkunsidrata s-sitwazzjoni differenti applikabbli fl-Istati differenti ta' l-EFTA. Irid jingħata kont partikolari għall-impenji ta' l-Iżlanda taħt il-Protokoll ta' Kyoto minħabba li l-Iżlanda innotifikat li ser tagħmel użu mid-dispożizzjonijiet tad-Deċiżjoni 14/CP.7 tal-Konferenza tal-Partijiet għall-Protokoll ta' Kyoto dwar l-impatt ta' proġetti uniċi dwar l-emissjonijiet matul il-perjodu ta' l-impenn.
               
            
                  (11)
               
               
                  L-Istati ta' l-EFTA jista' jkollhom l-installazzjonijiet b'faċilitajiet biex jiżolaw u jaħżnu l-karbonju matul il-perjodu 2008-2012 li ser ikun inkluż b'mod unilaterali fl-iskema ta' skambju ta' kwoti b'tali mod li l-emissjonijiet li jkunu iżolati u maħżuna b'mod pemanenti jitnaqqsu mil-livell issorveljat ta' l-emissjonijiet ta' installazzjoni. Din id-deċiżjoni hi bla ħsara għad-distribuzzjoni ta' skambji ta' kwoti għal dawn l-installazzjonijiet.
               
            
                  (12)
               
               
                  Din id-Deċiżjoni ma taffettwax l-awtonomija tal-Partijiet Kontraenti fir-rigward tan-negozjati internazzjonali dwar it-tibdil fil-klima, partikolarment fil-kuntest tal-Konvenzjoni Qafas tan-Nazzjonijiet Uniti dwar it-Tibdil fil-Klima u l-Protokoll ta' Kyoto, aktar milli fir-rigward ta' l-istrumenti inkorporati minn din id-Deċiżjoni fil-Ftehim taż-ŻEE. Madanakollu, l-Istati ta' l-EFTA għandhom debitament jikkunsidraw l-obbligi li jkunu ġarrew fuqhom fil-Ftehim taż-ŻEE.
               
            
                  (13)
               
               
                  Kull Stat ta' l-EFTA hu responsabbli biex jinplimenta l-politiki u l-miżuri biex ikunu konformi ma' l-impenji internazzjonali skond il-Konvenzjoni Qafas tan-Nazzjonijiet Uniti dwar it-Tibdil fil-Klima u l-Protokoll ta' Kyoto.
               
            
                  (14)
               
               
                  L-Istati ta' l-EFTA għandhom ikomplu jingħataw l-opportunità li jikkontribwixxu għall-ħidma tal-Kumitat dwar it-Tibdil fil-Klima, li qed jgħin lill-Kummissjoni skond l-Artikolu 23 tad-Direttiva 2003/87/KE, u li dawn jippreżentaw għad-diskussjoni f'dan il-Kumitat il-pjanijiet nazzjonali tagħhom għall-allokazzjoni.
               
            
                  (15)
               
               
                  L-Istati ta' l-EFTA jistgħu jipparteċipaw fl-iskambju internazzjonali ta' l-emissjonijiet bħala Partijiet fil-Protokoll ta' Kyoto ma' kull Parti oħra inkluża fl-Anness B ta' miegħu.
               
            
                  (16)
               
               
                  L-Istati ta' l-EFTA ser ikunu inklużi fir-reġistru Komunitarji indipendenti tat-tranżazzjonijiet. L-Amministarur Ċentrali tar-reġistru Komunitarji indipendenti tat-tranżazzjonijiet għandu jwettaq il-kompiti tiegħu fir-rigward ta' l-Istati ta' l-EFTA, u l-Awtorità ta' Sorveljanza ta' l-EFTA għandha tkun korp indipendenti biex tagħti l-istruzzjonijiet neċessarji lill-Amministratur Ċentrali f'rabta mad-dispożizzjonijiet relatati ma' l-applikazzjoni tar-Regolament (KE) Nru 2216/2004 għall-Istati ta' l-EFTA.
               
            
                  (17)
               
               
                  Meta jkun konkluż ftehim skond l-Artikolu 25 tad-Direttiva 2003/87/KE, l-Istati ta' l-EFTA u l-operaturi tagħhom mhux ser ikunu diskriminati kif imqabbla ma' l-Istati Membri tal-KE u l-operaturi tagħhom.
               
            
                  (18)
               
               
                  L-Awtorità ta' Sorveljanza ta' l-EFTA ser tikkoordina mill-qrib mal-Kummissjoni kulmeta tissejjaħ biex twettaq kompiti marbuta ma' l-Istati ta' l-EFTA li għalihom tkun responsabbli l-Kummissjoni fir-rigward ta' l-Istati Membri tal-KE skond id-Direttiva 2003/87/KE, ir-Regolament (KE) Nru 2216/2004, id-Deċiżjoni 2004/156/KE u d-Deċiżjoni 2006/780/KE. Dawn il-kompiti jinkludu fost oħrajn il-valutazzjoni tal-pjan nazzjonali ta' allokazzjoni skond l-Artikolu 9(3) għal kull perjodu msemmi fl-Artikolu 11(2) u kwalunkwe applikazzjoni għall-inklużjoni unilaterali ta' l-attivitajiet u l-gassijiet addizzjonali skond id-Direttiva 2003/87/KE.
               
            
                  (19)
               
               
                  Il-Kumitat Permanenti ta' l-Istati ta' l-EFTA għandu l-għan li jadotta deċiżjoni li tistabbilixxi Kumitat Konsultattiv ta' l-EFTA biex jgħin lill-Awtorità ta' Sorveljanza ta' l-EFTA fit-twettiq ta' dawn il-kompiti. Ir-rappreżentat tal-Kummissjoni ser jipparteċipa f'dan il-Kumitat bħala osservatur. Il-valutazzjoni tal-konformità ta' l-Istati ta' l-EFTA mad-dispożizzjonijiet li ħerġin minn din id-Direttiva, b'mod partikolari fir-rigward tal-kwantità totali ta' l-iskambji, ser tindirizza l-aspetti tal-politiki u l-miżuri dwar it-tibdil fil-Klima li huma rilevanti għal dan il-Ftehim. Madanakollu, l-Awtorità ta' Sorveljanza ta' l-EFTA mhux ser telabora fuq kemm l-Istati individwali ta' l-EFTA jkunu laħħqu ma' l-impenji internazzjonali tagħhom dwar it-tnaqqis ta' l-emissjonijiet tal-gassijiet serra infushom. Id-deċiżjoni dwar pjan nazzjonali ta' allokazzjoni għandu jkun persistenti mal-kriterji ta' l-Anness III tad-Diretttiva 2003/87/EC, b'mod partikolari mad-dispożizzjonijiet rilevanti tal-metodoloġija skond id-dokumenti ta' gwida tal-Kummissjoni COM(2003) 830 finali, COM(2005) 703 finali u COM(2006) 725 finali għall-valutazzjoni ta' pjan nazzjonali ta' allokazzjoni skond l-Artikolu tad-Direttiva 2003/87/KE u tad-Deċiżjonijiet tal-Kummissjoni dwar il-pjanijiet nazzjonali ta' allokazzjoni,
               
            IDDEĊIEDA DAN LI ĠEJ:
      Artikolu 1
      L-Anness XX tal-Ftehim għandu jiġi emendat kif ġej:
      
                  1)
               
               
                  L-inċiż illi ġej għandu jiżdied fil-punt 1f (id-Direttiva tal-Kunsill 96/61/KE):
                  
                              “—
                           
                           
                              
                                 32003 L 0087: Id-Direttiva 2003/87/KE tal-Parlament Ewropew u tal-Kunsill tat-13 ta' Ottubru 2003 (ĠU L 275, 25.10.2003, p. 32).”
                           
                        
            
                  2)
               
               
                  Il-punti li ġejjin għandhom jidħlu wara l-punt 21ak (id-Direttiva 2004/107/KE tal-Parlament Ewropew u tal-Kunsill):
                  
                              “21al.
                           
                           
                              
                                 32003 L 0087: Id-Direttiva 2003/87/KE tal-Parlament Ewropew u tal-Kunsill tat-13 ta' Ottubru 2003 li tistabbilixxi skema għall-iskambju ta' kwoti ta' emissjonijiet ta' gassijiet serra ġewwa l-Komunità u li temenda d-Direttiva 96/61/KE (ĠU L 275, 25.10.2003, p. 32), kif emndata bi
                              
                                          —
                                       
                                       
                                          
                                             32004 L 0101: Id-Direttiva tal-Parlament Ewropew u tal-Kunsill 2004/101/KE tas-27 ta' Ottubru 2004 (ĠU L 338, 13.11.2004, p. 18).
                                       
                                    Id-dispożizzjonijiet tad-Direttiva għandhom, għall-finijiet ta' dan il-Ftehim, jinqraw bl-addattamenti li ġejjin:
                              
                                          (a)
                                       
                                       
                                          Bla ħsara għall-iżviluppi futuri mill-Kumitat Konġunt taż-ŻEE, għandu jiġi nnutat li l-atti li ġejjin tal-Komunità mhumiex inkorporati fil-Ftehim taż-ŻEE.
                                          
                                                      (i)
                                                   
                                                   
                                                      Id-Deċiżjoni tal-Kunsill 2002/358/KE tal-25 ta' April 2002 dwar l-approvazzjoni f'isem il-Komunità Ewropea, tal-Protokoll ta' Kyoto għall-Konvenzjoni Kwadru tan-Nazzjonijiet Uniti dwar it-Tibdil fil-Klima u t-twettiq konġunt ta' l-obbligi tiegħu,
                                                   
                                                
                                                      (ii)
                                                   
                                                   
                                                      Id-Deċiżjoni Nru 280/2004/KE tal-Parlament Ewropew u tal-Kunsill tal-11 ta' Frar 2004 li tikkonċerna l-mekkaniżmu għall-monitoraġġ l-emissjonijiet ta' gass serra tal-Komunità u biex jiġi implimentat il-Protokoll ta' Kyoto.
                                                   
                                                
                                    
                                          (b)
                                       
                                       
                                          L-Istati ta' l-EFTA ser ikunu eżentati mid-dispożizzjonijiet tad-Direttiva li hi marbuta mal-perjodu ta' tliet snin li jibda mill-1 ta' Jannar 2005, imsemmija fl-Artikolu 11(1).
                                       
                                    
                                          (ċ)
                                       
                                       
                                          Dan li ġej għandu jiġi miżjud fl-Artikolu 9(1), it-tieni subparagrafu:
                                          “Fir-rigward tal-perjodu ta' ħames snin li jibda mill-1 ta' Jannar 2008, ser ikun ippubblikat u notifikat il-pjan ta' Stat ta' l-EFTA mhux aktar tard minn wara li tidħol fis-seħħ id-Deċiżjoni tal-Kumitat Konġunt taż-ŻEE li tinkorpora din id-Direttiva fil-Ftehim.”
                                       
                                    
                                          (d)
                                       
                                       
                                          Fl-Artikolu 9(3), il-kliem “fi żmien tliet xhur” għandhom jinqraw “fi żmien xahrejn jew fl-aktar żmien prattiku minn hemm'il quddiem” fejn hu kkonċernat il-perjodu ta' ħames snin li jibda mill-1 ta' Jannar 2008.
                                       
                                    
                                          (e)
                                       
                                       
                                          Għall-perjodi msemmija fl-Artikolu 11(2) u għall-kwantità totali ta' l-iskambji ta' kwoti li għandhom jiġu allokati għal kull perjodu skond l-Artikolu 11(2), kull Stat ta' l-EFTA jista' jalloka persentaġġ akbar ta' l-iskambji tiegħu bi ħlas minn kull limitazzjoni stabbilita skond l-Artikolu 10.
                                       
                                    
                                          (f)
                                       
                                       
                                          Dan li ġej għandu jiżdied ma' l-Artikolu 11(2):
                                          “Fir-rigward tal-perjodu ta' ħames snin li jibda mill-1 ta' Jannar 2008, u fejn hu kkonċernat Stat ta' l-EFTA, din id-deċiżjoni set tittieħed mill-anqas xahrejn qabel il-bidu ta' dak il-perjodu jew fl-aktar żmien prattiku minn hemm' il quddiem”.
                                       
                                    
                                          (g)
                                       
                                       
                                          fl-Artikolu 11(3) il-kliem “Trattat, b'mod partikolari l-Artikoli 87 u 88 tiegħu” għandhom jinqraw “Ftehim, b'mod partikolari l-Artikoli 61 u 62 tiegħu”.
                                       
                                    
                                          (h)
                                       
                                       
                                          l-ewwel sentenza tal-Artikolu 11a(1) għandha tinbidel b'dan li ġej:
                                          “Soġġett għall-paragrafu 3, matul kull perjodu msemmi fl-Artikolu 11(2), l-Istati ta' l-EFTA jistgħu jħallu lill-operaturi jużaw is-CERs u l-ERUs minn attivitajiet ta' proġetti fl-iskema Komunitarja bħala persentaġġ tal-kwantità totali ta' l-iskambji ta' kwoti.”
                                       
                                    
                                          (i)
                                       
                                       
                                          It-tieni sentenza ta' l-Artikolu 16(3) għandha tkun mibdula b'dan li ġej:
                                          “L-Istati ta' l-EFTA ser jipprovdu għal multi għal emissjonijiet eċċessivi li huma ekwivalenti għal dawk ta' l-Istati Membri tal-KE.”
                                       
                                    
                                          (j)
                                       
                                       
                                          Dan li ġej għandu jiġi miżjud fl-Artikolu 19(1):
                                          “Ir-reġistru ta' Liechtenstein jista' jinżamm mill-Iżvizzera.”
                                       
                                    
                                          (k)
                                       
                                       
                                          Il-paragrafu li ġej għandu jiżdied ma' l-Artikolu Nru 20:
                                          “4.   Il-ħruġ, it-trasferiment u l-kanċellazzjoni ta' l-iskambji ta' kwoti li jikkonċernaw lill-Istati ta' l-EFTA u lill-operaturi tagħhom ser ikunu rreġistrati fir-reġistru indipendenti ta' tranżazzjonijiet imsemmi fil-paragrafu 1. L-Amministratur Ċentrali ser ikun kompetenti biex iwettaq il-kompiti msemmija fil-paragrafi 1 sa 3 meta l-Istati ta' l-EFTA jew l-operaturi tagħhom ikunu kkonċernati.”
                                       
                                    
                                          (l)
                                       
                                       
                                          Il-paragrafu li ġej għandu jiżdied ma' l-Artikolu Nru 25:
                                          “3.   L-iskambji ta' kwoti tas-sistema tal-Komunità tinkludi l-iskambji maħruġa mill-istati ta' l-EFTA jew mill-operaturi tagħhom taħt is-sistema Komunitarja. Malli jkun konkluż ftehim mill-Komunità imsemmi fil-paragrafu 1, ma għandha ssir l-ebda distinzjoni bejn dawn l-iskambji.
                                          Il-Kummissjoni għandha żżomm lill-Istati ta' l-EFTA informati fi stadju bikri fir-rigward tan-negozjati u l-konklużjonijiet ta' ftehimiet skond dan l-Artikolu.”
                                       
                                    
                                          (m)
                                       
                                       
                                          L-Istati ta' l-EFTA li jieħdu sehem fl-Iskema ta' Skambji ta' Emissjonijiet ta' l-UE ser jipprovdu l-informazzjoni skond il-ħtiġiet rilevanti fl-ewwel subparagrafu ta' l-Artikolu 30(3), filwaqt li ħtiġiet tar-rapportaġġ taħt it-tieni subparagrafu m'għandhomx japplikaw għalihom.
                                       
                                    
                                          (n)
                                       
                                       
                                          Dan li ġej għandu jiġi miżjud ma' l-Anness III(1):
                                          “L-obbligi internazzjonali ta' l-Istati ta' l-EFTA barra mill-ambitu ta' dan il-Ftehim mhux ser ikunu soġġetti għar-reviżjoni mill-Awtorità ta' Sorveljanza ta' l-EFTA.”
                                       
                                    
                                          (o)
                                       
                                       
                                          Fl-Anness III(2), il-kliem “valutazzjonijiet tal-progress attwali u dak proġettat” għandhom jinbidlu minn “data verifikata ta' l-emissjonijiet irrapportata minn stallazzjonijiet skond id-Direttiva, Inventarji Nazzjonali u Komunikazzjonijiet Nazzjonali sottomessi lis-Segretarjat ta' l-UNFCCC” fir-rigward ta' l-Istati ta' l-EFTA.
                                       
                                    
                                          (p)
                                       
                                       
                                          Fl-Anness III(4), il-kliem “L-istrumenti leġiżlattivi u ta' politika Komunitarji” għandhom jinbidlu minn “strumenti leġiżlattivi inkorporati fil-Ftehim”.
                                       
                                    
                                          (q)
                                       
                                       
                                          Fl-Anness III(5) il-kliem “it-Trattat, b'mod partikolari l-Artikoli 87 u 88 tiegħu” għandhom jinqraw “il-Ftehim, b'mod partikolari l-Artikoli 61 u 62 tiegħu”.
                                       
                                    
                                          (r)
                                       
                                       
                                          L-Anness III (12) għandu jiġi sostitwit b'dan li ġej:
                                          “Il-pjan għandu jispeċifika l-ammont massimu ta' CERs u ERUs li jistgħu jintużaw mill-operaturi fl-Iskema ta' Skambji ta' Emissjonijiet bħala persentaġġ tal-kwantità totali ta' l-iskambji ta' kwoti.”
                                       
                                    
                                          (s)
                                       
                                       
                                          Sal-31 ta' Diċembru 2007 l-Istati ta' l-EFTA għandhom idaħħlu fis-seħħ, il-liġijiet, ir-regolamenti u d-disposizzjonijiet amministrattivi neċessarji biex ikunu konformi ma' din id-Direttiva.
                                       
                                    
                                          (t)
                                       
                                       
                                          Installazzjonijiet ta' kombustjoni fl-Iżlanda li għandhom potenza termika stmata li teċċedi l-20 MW (ħlief għall-installazzjonijiet ta' skart perikoluż jew muniċipali), iżda li għandhom emissjonijiet irrapportati lill-awtorità kompetenti ta' anqas minn 25 000 tunellata ta' ekwivalenti ta' dijossidu tal-karbonju (eżklużi l-emissjonijiet mill-bijomassa) f'kull sena mit-tliet snin li jiġu qabel id-data tas-sottomissjoni tal-pjan nazzjonali ta' allokazzjoni għal perjodu, għandhom ikunu eżentati mill-ambitu ta' din id-Direttiva għall-perjodu li għalih il-pjan għandu japplika, sakemm l-awtorità kompetenti rispettiva turi għas-sodisfazzjoni ta' l-Awtorità ta' Sorveljanza ta' l-EFTA li qed twettaq politiki u miżuri oħrajn li jwasslu għall-istess riżultati bħal tad-Direttiva 2003/87/KE. Bil-konsegwenza li sakemm skond id-Direttiva 2003/87/KE ma tkun koperta l-ebda installazzjoni jew attività mill-pjan nazzjonali ta' allokazzjoni, m'għandhomx japplikaw il-ħtiġiet biex ikunu sottomessi l-pjanijiet skond l-Artikolu 9(1).
                                       
                                    
                                          (u)
                                       
                                       
                                          L-Awtorità ta' Sorveljanza ta' l-EFTA għandha tapplika d-dispożizzjonijiet rilevanti tal-metododloġija kif stabbilita fid-dokumenti ta' gwida tal-Kummissjoni COM(2003) 830 finali, COM(2005) 703 finali u COM(2006) 725 finali għall-valutazzjoni tal-pjan nazzjonali ta' allokazzjoni skond l-Artikolu 9(3) tad-Direttiva 2003/87/KE kif applikata fid-Deċiżjonijiet tal-Kummissjoni dwar il-pjanijiet nazzjonali ta' allokazzjoni.
                                       
                                    
                        
                              21am.
                           
                           
                              
                                 32004 D 0156: Id-Deċiżjoni tal-Kummissjoni 2004/156/KE tad-29 ta' Jannar 2004 li tistabbilixxi linji gwida dwar il-monitoraġġ u r-rapportaġġ ta' l-emissjonijiet tal-gassijiet serra skond id-Direttiva 2003/87/KE tal-Parlament Ewropew u tal-Kunsill (ĠU L 59, 26.2.2004, p. 1).
                           
                        
                              21an.
                           
                           
                              
                                 32004 R 2216: Ir-Regolament tal-Kummissjoni (KE) Nru 2216/2004 tal-21 ta' Diċembru 2004 għal sistema standardizzata u sikura tar-reġistri skond id-Direttiva 2003/87/KE tal-Parlament Ewropew u tal-Kunsill u d-Deċiżjoni Nru 280/2004/KE tal-Parlament Ewropew u tal-Kunsill (ĠU L 386, 29.12.2004, p. 1).
                              Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattazzjonijiet li ġejjin:
                              
                                          (a)
                                       
                                       
                                          L-adattament (k) tad-Direttiva 2003/87/KE ser tapplika mutatis mutandis mar-Regolament.
                                       
                                    
                                          (b)
                                       
                                       
                                          Is-subparagrafu li ġej għandu jinżdied ma' l-Artikolu 6(3):
                                          “Jekk ikollhom x'jaqsmu r-reġistri fl-Istati ta' l-EFTA, l-Amministratur Ċentrali ser jingħata l-istruzzjonijiet mill-Awtorità ta' Sorveljanza ta' l-EFTA.”
                                       
                                    
                                          (ċ)
                                       
                                       
                                          Fl-Artikolu 8(4), il-kliem “u l-Awtorità ta' Sorveljanza ta' l-EFTA” għandhom jiddaħħlu wara l-kelma “il-Kummissjoni”.
                                       
                                    
                                          (d)
                                       
                                       
                                          Fl-Artikolu 44(1), id-data “l-1 ta' Jannar 2007” għandha tinqara “il-15 ta' Diċembru 2007”.
                                       
                                    
                                          (e)
                                       
                                       
                                          Il-paragrafu li ġej għandu jiżdied ma' l-Artikolu Nru 44:
                                          “4.   Jekk ikollhom x'jaqsmu t-tabelli ta' pjanijiet ta' allokazzjoni nazzjonali ta' l-Istati ta' l-EFTA, l-Amministratur Ċentrali ser jingħata l-istruzzjonijiet mill-Awtorità ta' Sorveljanza ta' l-EFTA.”
                                       
                                    
                        
                              21ao.
                           
                           
                              
                                 32006 D 0780: Id-Deċiżjoni tal-Kummissjoni 2006/780/KE tat-13 ta' Novembru 2006 dwar li jiġi evitat l-għadd doppju tat-tnaqqis ta' l-emissjonijiet tal-gassijiet ta' l-effett tas-serra skond l-iskema Komunitarja ta' l-iskambju ta' l-emissjonijiet għall-attivitajiet tal-proġetti taħt il-Protokoll ta' Kyoto skond id-Direttiva 2003/87/KE tal-Parlament Ewropew u tal-Kunsill (ĠU L 316, 16.11.2006, p. 12).”
                           
                        
            Artikolu 2
      It-testi tad-Deċiżjonijiet 2003/87/KE u 2004/101/KE, tar-Regolament (KE) 2216/2004 u d-Deċiżjoni 2004/156/KE u 2006/780/KE fil-lingwa Iżlandiż u dik Norveġiża, għandhom ikunu ppublikati fis-Suppliment ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fis-27 ta' Ottubru 2007 jew fil-ġurnata wara l-aħħar notifika lill-Kumitat Konġunt taż-ŻEE skond l-Artikolu 103(1) tal-Ftehim, liema data tkun l-aktar tard (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE tal-Ġurnal Uffiċjali ta' l-Unjoni Ewropea.
      
         Magħmul fi Brussell, 26 ta' Ottubru 2007.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 42, 21.2.2008, p. 58.
      
         (2)  ĠU L 275, 25.10.2003, p. 32.
      
         (3)  ĠU L 338, 13.11.2004, p. 18.
      
         (4)  ĠU L 386, 29.12.2004, p. 1.
      
         (5)  ĠU L 59, 26.2.2004, p. 1.
      
         (6)  ĠU L 316, 8.10.2003, p. 12.
      
         (7)  ĠU L 130, 15.5.2002, p. 1.
      
         (8)  ĠU L 49, 8.10.2003, p. 1.
      
         (*)  ħtiġiet kostituzzjonali huma indikati.
      
         ANNESS
         Stallazzjonijiet ta' kombustjoni b'potenza termali stmata li teċċedi l-20 MW:
         
                      
                  
                  
                     Fabbrika taż-żejt u ikel tal-ħut, Síldarvinnslan á Siglufirði;
                  
               
                      
                  
                  
                     Fabbrika taż-żejt u ikel tal–ħut, Síldarvinnslan á Seyðisfirði;
                  
               
                      
                  
                  
                     Fabbrika taż-żejt u ikel tal-ħut, Eskja á Eskifirði;
                  
               
                      
                  
                  
                     Fabbrika taż-żejt u ikel tal-ħut, Síldarvinnslan á Neskaupstað;
                  
               
                      
                  
                  
                     Fabbrika taż-żejt u ikel tal-ħut, HB Granda á Akranesi;
                  
               
                      
                  
                  
                     Fabbrika taż-żejt u ikel tal-ħut, Ísfélag Vestmannaeyja;
                  
               
                      
                  
                  
                     Fabbrika taż-żejt u ikel tal-ħut, Skeggey Höfn;
                  
               
                      
                  
                  
                     Fabbrika taż-żejt u ikel tal-ħut, Síldarvinnslan í Helguvík;
                  
               
                      
                  
                  
                     Fabbrika taż-żejt u ikel tal-ħut, Loðnuvinnslan á Fáskrúðsfirði;
                  
               
                      
                  
                  
                     Fabbrika taż-żejt u ikel tal-ħut, Vinnslustöðin í Vestmannaeyjum;
                  
               
                      
                  
                  
                     Impjant ta' l-enerġija għal appoġġ ta' emerġenza għall-impjant ta' l-aluminju ta' Alcan;
                  
               
                      
                  
                  
                     Impjant ta' l-eneġija Reykjavík Energy għal appoġġ ta' emerġenza.